b"\n_START_ARTICLE_\nAlice Roth\n_START_SECTION_\nVida\n_START_PARAGRAPH_\nAlice va assistir a l'escola H\xc3\xb6here T\xc3\xb6chterschule de Zuric, una escola municipal d'educaci\xc3\xb3 superior per a nenes. Despr\xc3\xa9s de graduar-se el 1924 va estudiar matem\xc3\xa0tiques, f\xc3\xadsica i astronomia a l'Escola Federal Polit\xc3\xa8cnica (ETH) sota George P\xc3\xb3lya. Es va graduar el 1930. La seva tesi de mestratge va tenir per t\xc3\xadtol Extension of Weierstrass's Approximation Theorem to the complex plane and to an infinite interval. Despr\xc3\xa9s d'aix\xc3\xb2, va ser professora en diverses escoles secund\xc3\xa0ries per a nenes a l'\xc3\xa0rea de Zuric, mentre continuava treballant amb P\xc3\xb3lya a l'ETH. _NEWLINE_El 1938 va presentar la seva tesi doctoral amb el t\xc3\xadtol Approximationseigenschaften und Strahlengrenzwerte meromorpher und ganzer Funktionen. El trebal va ser tan ben considerat, que va rebre un premi en met\xc3\xa0l\xc2\xb7lic i la medalla de plata de l'ETH Z\xc3\xbcrich, a la qua va ser la segona dona per obtenir un doctorat. _NEWLINE_Des de 1940 va ser professora de matem\xc3\xa0tica i f\xc3\xadsica en Humboldtianum a Berna, una escola privada. Va ser  \xc3\xbanicament despr\xc3\xa9s de la seva jubilaci\xc3\xb3 el 1971 que va tornar a la investigaci\xc3\xb3 matem\xc3\xa0tica, novament en les \xc3\xa0rees d'aproximaci\xc3\xb3 complexa. Va publicar tres articles pel seu compte, aix\xc3\xad com un article compartit amb Paul Gauthier de la Universitat de Mont-real i la Universitat Harvard amb el professor Joseph Walsh. El 1975, als 70 anys, va ser invitada a donar una confer\xc3\xa8ncia p\xc3\xbablica a la Universitat de Mont-real. L'any 1976 li van diagnosticar c\xc3\xa0ncer i va morir l'any seg\xc3\xbcent."